**Ka Mid Ahaansha Dhammaan Ardyada - xirmada Isgaarsiinta**

**10ka Qodob ee Hore ee Hadalka**

1. Wadajir, waa inaan u ilaalinaa caafimaadka maskaxeed, jireed iyo bulshadeed ee dhamaan ardayda, qoysaska, shaqaalaha, iyo booqdayaasha iskuulkeena. Tan waxaa ka mid ah in laga saaro dhammaan caqabadaha kasta oo faragelinayso fayo-qabka, ka mid ahaanshihiisa, iyo karaaanka barashada guusha ardayga.
2. Marka hal qof oo ka mid ah bulshada iskuulka loola dhaqmo si liidata, qof walba wuu saameeyaa. Jiritaanka astaamaha nacaybka ee ku saleysan jinsiyada, midabka, diinta, aqoonsiga jinsiga, nooca galmada, naafonimada ama asalka qaran ayaa sababa waxyeelo, waxayna si weyn u carqaladeyaan howlaha iskuulka.
3. Dhammaan ardayda waxay xaq u leeyihiin khibrad waxbarasho oo tayo sare leh, oo ka madax bannaan takoor ama dhibaatayn ku saleysan jinsi, midab, diin, aqoonsi jinsi, nooca galmada, naafonimo, ama asal qaran.
4. Dhammaan ardayda waxay ka faa'iideystaan jawi xasilloon, dagan, farxad leh, dhammaan ardaydana waa inay xor u ahaadaan inay helaan waxbarashadooda iyagoon ka baqayn nacayb, cunsuriyad, ama rabshad.
5. Dhammaan shaqaalaha iyo hoggaamiyeyaashu waxay xaq u leeyihiin inay ka shaqeeyaan deegaan ka madax bannaan takooris ama dhibaatayn, booqdayaashuna waxay xaq u leeyihiin inay ka qatb ahaadaan jawiga iskuulkeenna iyagoo u cabsanayn badbaadadooda.
6. Tan macnaheedu waxaa weeye in si firfircoon loo qaato loona dhaqan geliyo xeerarka iyo dhaqamada dhiirrigeliya sinnaanta iyo fayo-qabka ardayda oo dhan.
7. Iyadoo la raacayo amarada badhasaab Brown, Guddiga Waxbarashada ee Oregon waxay mamnuuceen astaamaha nacaybka, gaar ahaan saddex ka mid ah astaamaha ugu caansan ee nacaybka - swastika, calanka isbahaysiga, iyo xariga daldalaadda.
8. Degmooyinku waxay qaadan doonaan xeerar iyo nidaamyo wax looga qabanayo ficilada halka astaamahan ay ka muuqdaan iyadoo la raacayo hagidda Waaxda Waxbarashada Oregon iyo la-hawlgalayaasheeda.
9. Xubnaha shaqaalaha iyo maamulayaasha waxay ku dadaali doonaan inay ka jawaabaan dhacdooyinka iyagoo abuuraya fursado waxbarasho iyo wadahadal, mana kaga jawaabi doonaan ficilada iyagoo adeegsanaya xeelado edbin ah sida lalis, cayrin, ama tallaabooyin ciqaab oo la mid ah ilaa ay lagama maarmaan u tahay ilaalinta caafimaadka iyo badbaadada..
10. Waxaan si joogto ah idinkula soo xiriiri doonaa marka xeerarka iyo dhaqamada la dejinayo, iyadoo hoggaanka degmadayada iyo ODE labaduba ay soo dhaweynayaan ra'yi celintaada.